เจ้าอาวาสซัดสีกาโกหก กล่าวหาหลอกไปไล่ผี ข่มขืนเบิ้ล 2 ครั้ง 
ออกมาแล้ว เจ้าอาวาสที่อ.นาด้วง จ.เลย ถูกสีกาแจ้งจับ ทักว่าโดนของ หลอกไปทำพิธี นวดจนอ่อนแรง ก่อนล็อกคอใช้กำลังบังคับข่มขืน 2 ครั้งติด ยืนยันปฏิเสธ อึกอักไม่รู้อสุจิในช่องคลอดเป็นของใคร ซัดอีกฝ่ายปั้นน้ำเป็นตัว ,สืบเนื่องจากวันที่ 14 ก.ย.61 นางสาวฟ้า (นามสมมติ) อายุ 21 ปี อยู่ ต.เขาหลวง อ.วังสะพุง จ.เลย เข้าร้องศูนย์ดำรงธรรม จ.เลย ว่า พระบุญช่วย ผ่านสำแดง อายุ 53 ปี เจ้าอาวาสวัดถ้ำประกายเพชร บ้านโพนสว่าง ต.นาดอกคำ อ.นาด้วง จ.เลย ทักว่าตนโดนของ ต้องทำพิธีไล่ผีออกจากตัว เอายาสมุนไพร 108 จบ มานวดตามร่างกาย จนตัวเองรู้สึกตัวว่าไม่มีแรง จากนั้นเจ้าอาวาสฯ ใช้กำลังปลุกปล้ำ ล็อกคอ เอามืออุดปาก ข่มขืนจนสำเร็จความใคร่ 2 ครั้ง จึงเข้าแจ้งความกับ พงส.สภ.นาด้วง เมื่อวันที่ 14 ก.ย.61 ที่ผ่านมา,ล่าสุด เวลา 10.00 น. วันที่ 18 ก.ย.61 ผู้สื่อข่าวได้รับการประสานจากชาวบ้านว่า พระบุญช่วย ผ่านสำแดง อายุ 53 ปี เจ้าอาวาสวัดถ้ำประกายเพชร บ้านโพนสว่าง ต.นาดอกคำ อ.นาด้วง จ.เลย จะขอชี้แจงข้อเท็จจริงในกรณีข่มขืนสีกาคากุฏิ ผู้สื่อข่าวจึงได้เดินทางไปสอบถามข้อเท็จจริง พบ ส.ต.ท.ไพฑูรย์ ภูคงคา ปลัดเทศบาลนาดอกคำ อ.นาด้วง พร้อมเจ้าหน้าที่เทศบาล 7 คน และผู้สูงอายุชายหญิงกว่า 20 คน ล้อมวงร่วมฟังข้อเท็จจริงจากพระบุญช่วย ที่บริเวณลานธรรม โดยพระบุญช่วยออกมานั่งอยู่กลางลานธรรมหน้ารูปปั้นพญานาค,พระบุญช่วย เปิดเผยว่า กรณีดังกล่าวขอปฏิเสธว่าไม่เป็นความจริง ทุกอย่างมีพยานหลักฐาน และผู้เสียหายก็เป็นคนทาน้ำมันตัวเอง พระอาจารย์ไม่ได้เป็นคนทา,วันนี้ขอพูดความจริง เชื่อมั่นในสิ่งศักดิ์สิทธิ์ อุทิศตนให้กับพระพุทธศาสนา ไม่เคยคิดจะไปแปดเปื้อนสิ่งเหล่านี้ ซึ่งภายในวัดมีการอาบน้ำมนต์กัน คืนนั้นจู่ๆ สีกาก็ปรากฏตัวขึ้นมา และมีคนอ้อนวอนให้ช่วยรักษา ยืนยันว่าไม่มีการชวนสีกาเข้าไปในกุฏิ อาตมาไม่อยากพูดอะไรมาก ขอให้ไปให้การชั้นศาลอย่างเดียว ส่วนกรณีที่ผลตรวจดีเอ็นเอออกมา ว่าอสุจิในช่องคลอดของสีกาเป็นของพระอาจารย์นั้น ก็ขอปฏิเสธ ยังบอกไม่ได้ และขอไปให้การชั้นศาล เรื่องที่เกิดขึ้น สีกาเป็นคนปั้นน้ำเป็นตัวขึ้นมา ซึ่งวันที่ตำรวจมาตรวจที่เกิดเหตุ พระอาจารย์เหมือนถูกวางยาด้วยซ้ำ ไม่รู้สึกตัว ซึ่งพระอาจารย์เชื่อมั่นอย่างสูงว่าไม่ได้ทำผิด และสงสัยว่าดีเอ็นเอมาจากไหน ขอให้ไปคุยกันที่ศาล ไม่มีอะไรที่จะตอบคำถามอีก จากนั้นพระบุญช่วยได้ขอตัวกลับกุฏิ,ผู้สื่อข่าวสอบถามชาวบ้านญาติโยมที่มารับฟังขอเท็จจริงอยู่ด้วย แต่ทุกคนปฏิเสธ ไม่ขอพูดถึง แต่ถ้าผลตรวจดีเอ็นเอออกมาตรงกับพระอาจารย์ ก็ไม่อยากให้สึก อยากให้เป็นเจ้าอาวาสอยู่ที่นี่ต่อไป เพราะพระอาจารย์เป็นคนสร้างวัดและทำให้วัดเจริญมาถึงทุกวันนี้,ด้าน ส.ต.ท.ไพฑูรย์ ภูคงคา ปลัดเทศบาลนาดอกคำ เผยว่า ในส่วนที่พระอาจารย์พูดวันนี้ กับข้อเท็จจริงที่ปรากฏ คำพูดของพระอาจารย์มีความขัดแย้งกัน การตอบคำถามของพระอาจารย์ยังไม่มีความชัดเจน ยังแบ่งรับแบ่งสู้ แนวทางการพิสูจน์พยายามที่จะโยนไปที่กระบวนการยุติธรรมอย่างเดียว ส่วนชาวบ้านคงเห็นว่าพระอาจารย์เป็นคนสร้างวัด และยังมีความดีอยู่.
ออกมาแล้ว เจ้าอาวาสที่อ.นาด้วง จ.เลย  ถูกสีกาแจ้งจับ ทักว่าโดนของ หลอกไปทำพิธี นวดจนอ่อนแรง ก่อนล็อกคอใช้กำลังบังคับข่มขืน 2 ครั้งติด ยืนยันปฏิเสธ อึกอักไม่รู้อสุจิในช่องคลอดเป็นของใคร
พระข่มขืน,ข่มขืนสีกา,แจ้งพระข่มขืน,เจ้าอาวาสข่มขืน,วัดถ้ำประกายเพชร,ข่าวทั่วไป